Hvor meget tjener man på et sidde i kommunalbestyrelsen? Og hvad får borgmesteren i løn? Få svaret her.

Kommunalbestyrelsesmedlemmerne og borgmesteren får løn efter, hvor stor kommunen er. Desuden afhænger byrådsmedlemmernes løn af det udvalgsarbejde, de udfører. Byrådsmedlemmernes løn: * I kommuner med under 80.000 indbyggere får kommunalpolitikerne et vederlag på 66.387 kroner om året. * I kommuner med over 80.000 indbyggere får kommunalpolitikerne 79.665 kroner. * Desuden får lokalpolitikere med hjemmeboende børn under 10 år 13.270 kroner. * Mod et fradrag på 20.000 kroner om året kan politikerne modtage erstatning for tabt arbejdsfortjeneste. Det kan højst dreje sig om 1975 kroner om dagen. * Desuden får kommunalpolitikerne et vederlag, hvis de er medlem af et udvalg, og et vederlag, hvis de er udvalgsformænd. * Vederlaget kommer fra en samlet lønpulje til udvalgsarbejde. Hvor stor puljen er, afhænger af borgmesterens løn. * En stikprøve foretaget af Økonomi- og Indenrigsministeriet har vist, at vederlag er i størrelsesordenen 15.000-25.000 kroner om året for et udvalgsmedlem. * Lønningen til udvalgsformanden og næstformanden kan højst være 40 procent af borgmesterens vederlag. Borgmesterens løn: * Borgmesteren i kommuner med under 12.500 indbyggere får 527.889 kroner om året. * I kommuner med 12.501-25.000 får borgmesteren 600.642 kroner. * I kommuner med mellem 25.001 og 40.000 indbyggere får borgmesteren 659.481 kroner. * I kommuner med mellem 40.001 og 80.000 indbyggere får borgmesteren 737.906 kroner. * I kommuner med flere end 80.000 indbyggere får borgmesteren 737.906 kroner og et tillæg på 88.033 kroner oveni. * Rådmænd i Odense og Aalborg får 600.642 kroner. Kilde: Kommunernes Landsforening, notat fra den 21. august 2012, og Indenrigs- og Økonomiministeriet, Fakta om vederlag til kommunalpolitikere, 9. september 2013.